Pärnu Võrkpalliklubile Eesti meistrivõistluste hõbe!
#000000
Eile Pärnu spordihallis toimunud Eesti meistrivõistluste finaalseeria neljandas kohtumises alistas Tartu Bigbank 3:1 (25:23, 25:23, 27:25, 26:24) Pärnu Võrkpalliklubi ning teenis 4:0 seeriavõiduga teist aastat järjest Eesti meistritiitli.
#000001
STATISTIKA: Martti Juhkami tõi võitjatele 24 punkti (+12), Valentin Kordas lisas 21 punkti (+11) ja Albert Hurt 9 silma (+4). Tartu vastuvõtt oli 42%, rünnak 44%, blokist saadi 6 ja servilt 2 punkti (vigu tehti 17 viga).
#000002
Pärnu edukaim oli 26 punkti (+11) toonud Markus Uuskari, 18 punkti (+10) lisas Borys Zhukov. Pärnu teenis blokiga 4 ja serviga 5 punkti (vigu tehti 19).
#000003
Kohtumise algus oli tasavägine. Zhukovi rünnak ja Kordase eksimus andsid Pärnule 11:8 eduseisu, ent Tartu pööras selle geimi keskel omakorda 18:16 eduseisuks. Ent Uuskari rünnak seadis jalule 18:18 viigi ja otsustavad hetked möödusid punkt-punktis. Geimpallini jõudis seisul 24:23 esimesena Tartu ja avageimi võitis tiitlikaitsja 25:23.
#000007
Teises geimis haarasid Alar Rikbergi hoolealused 9:5 edu, ent kodumeeskond võitles ja jõudis korduvalt punkti kaugusele. Toobali vahetas geimi algusfaasis välja Ronald Järv, hiljem sekkus Toobal uuesti. Geimi keskel pääses Bigbank aga Cavalcante eksimuse järel taas 15:12 ette ning kontrollis geimi lõpuni. Geimi lõpus tuli Pärnu kahe punkti kaugusele (23:21), ent ei enamat – geim Tartule tulemusega 25:22.
#000008
Selg vastu seina olukorras alustasid Avo Keele hoolealused kolmandat vaatust hästi, minnes Švansi serviässast ette 4:0, sundides Rikbergi mõtlemisajale. Petersoni temporünnak seadis tabloole 8:5 seisu, ent Tartu jõudis Juhkami ässa järel 9:9 viigini ja tasavägist mängu jagus kuni geimi lõpuni. Pärnu pääses ette 23:21, ent Kevin Soo blokk seadis jalule 23:23 viigi. Uuskari pommlöök andis geimpalli Pärnule seisul 24:23, ent seda ei suudetud realiseerida. Uuesti tõi kodumeeskonnale geimpalli Zhukov – 25:24, ent selle luhtas Švansi serviviga. Uue võimaluse geimivõiduks andis Uuskari – 26:25 ja see suudeti realiseerida ning geim võideti 27:25.
#000009
Neljandas geimis pääses Pärnu meeskond 11:9 ette ja Rikberg saatis Viidalepa asemel platsile Alex Saaremaa. Geimi keskel juhtis Pärnu Tartu järjekordse servivea järel 15:12. Juhkami võeti blokiga kinni – 18:16. Viigini jõudis Tartu meeskond seisul 22:22 Kordase serviässast. Geimpalli sai esimesena seisul 24:23 Pärnu, aga seda ei realiseeritud. Järgmisena sai matšpalli Tartu – 25:24 ja see realiseeriti – geim 26:24 ja kogu mäng 3:1.
#000010
Tavapäratute koosseisudega kolmas finaalmäng pakkus küll pinget, ent lõppes ikka Bigbanki võiduga.
#000017
Esmaspäeval toimus Tartus kolmas kohtumine Eesti meistrivõistluste finaalseerias, kui Tartu Bigbank sai kolmanda võidu ja on seega meistritiitlile väga lähedal.
#000018
Vastuvõtt oli Tartul 62%, Pärnul 48%, rünnakuid lahendasid Tartu mehed 43-protsendilsielt, Pärnu rünnakuprotsent oli 46. Blokist said mõlemad meeskonnad 3 punkti, servil lõi Tartu 6 ässa Pärnu 3 vastu.
#000021
Pärnu peatreener Avo Keel tõdes, et otsustavatel hetkedel ei suudetud täna häid lahendusi leida. “Raske on midagi kommenteerida, meile pakuti, aga ei tahtnud me seda vastu võtta. Seisul 19:17 plätserdasime ja tegime lihtsalt rumalusi. Tartu sai aga nagu tellimise peale võrgupuutest ässa ja meil oli motivatsioon maas ja geim jälle läinud,” viitas juhendaja otsustavatel hetkedel tehtud vigadele. “Aga mis sa teed, eks kolmapäeval tuleb uuesti platsile minna ja jälle proovida.” Pärnu peab ilmselt ka kolmapäeval mängima ilma positiivse koroonaproovi andnud Bohdan Mazenkota. “See oli küll kiirtest, aga kardan, et teine test on samuti positiivne, kõik sümptomid on olemas.”
#000022
Tartu meeskonna nurgaründaja Martti Juhkami vigastas mängu käigus löögikäe pöialt ja oli sellega hädas läbi kohtumise, tema oli ka üks neist paljudest, kellest mingi viirusehoog üle käis. “Mina olin üks neist, kes kergemalt pääses, mul palavikku polnud, aga olen põlve tõttu ka ibumetiini peal olnud ja ehk see hoidis kontrolli all. Aga enamikust mingi viirus üle käis ja meie energiavarusid see sõi. Treener üritas seetõttu mänguaega jagada, et kahe päeva pärast ka suudaksime mängida,” rääkis Juhkami.
#000023
“Eks meie kvaliteet on kõrgem kui teistel meeskondadel ja seetõttu saame me sel moel “lappida” puudulikke kohti ja kõik teavad ikka, mida nad tegema peavad. Kui me peame kokkulepitud asjadest kinni, suudame iga koosseisuga ohtlikud olla. Kindlasti loodame me selle seeria Pärnus ära lõpetada, sest laguneme ühest ja teisest otsast ja muidu meil varsti ei jagu lihtsalt mängijaid,” lisas Juhkami.
#000024
Haiguste tõttu mängisid mõlemad meeskonnad mõne põhimeheta, Tartul oli puudu Mart Naaber, lisaks ei mänginud põhimeestest Kevin Soo ja Alex Saaremaa. Nii pidi Tamur Viidalepp mängima tempoosakonnas ja täismängu sai kirja vahetusmees Siim Päid. Kert Toobal vahetati aga välja juba avageimis ja tuli uuesti mängu kolmanda geimi keskel. Pärnul oli lisaks eelmises mängus vigastada saanud Jo Mauriciole puudu tempomees Bohdan Mazenko.
#000025
Avavaatuses sai Tartu geimi keskel küll kätte 16:14 edu, ent Uusakri rünnakust ja Leppiku eksimusest pääses Pärnu omakorda 19:17 ette ja peatreener Alar Rikberg vahetas Toobali asemel meeskonna rünnakuid juhtima Ronald Järve, punkt varem asendas Juhkamit Albert Hurt. Otsustavat äraminekut ei suutnud aga teha kumbki meeskond. Päidi ässpalling andis Bigbankile 22:20 edu ja Avo Keel kasutas mõtlemisaega. Esimese geimpalli tõi Kordase rünnak seisul 24:21, ent seda ei realiseeritud. Geim siiski Tartule, tulemuseks 25:22.
#000028
Teises geimis jätkati samades koosseisudes nagu esimene lõpetati. Geimi alguses tegutsesid Pärnu mängijad ebakindlalt ja lasid Tartul haarata 6:3 eduseisu. Zhukovi vea järel juhtis kodumeeskond 11:8 ja geimi keskel oldi ees 16:13. Seda enam ei loovutatud ning teine vaatus kuulus üsna veenvalt Tartule 25:20.
#000029
Kolmas geim algas paremini Pärnu meeskonna jaoks, ent õige pea oli omakorda 8:6 peal Tartu. Geimi alguses asendas Juhkami Hurta. Pärnu 12:11 eduseisul sekkus Tartu mängu uuesti juhtima Toobal, Pärnul vahetas Ivory Õuekallas pingile Cavalcante. Kordase ja Juhkami vedamisel haaras Tartu 17:15 edu, ent Pärnu suutis Zhukovi rünnakust 20:20 viigini jõuda. Ent Pärnu servivea ja Viidalepa ässa järel sai Tartu uuesti ette 22:20 ja geimi võitis ikkagi Tartu meeskond tulemusega 25:22 ja kogu kohtumise 3:0.
#000030
Finaalseeria 4.mäng toimub juba homme, kolmapäeval 6.aprillil kell 19 Pärnu spordihallis. Otseülekanne mängust TV Duo5 ja sport.postimees.ee
#000031
Eesti meistrivõistluste finaalseeria teises kohtumises oli kolmapäeval Pärnu spordihallis Tartu Bigbank Pärnu Võrkpalliklubist üle tulemusega 3:0 (25:20, 25:15, 25:22) ja juhib nelja võiduni peetavat seeriat 2:0.
#000033
Avakohtumises tujutult tegutsenud Pärnu alustas teist mängu küll isukalt ja võitluslikult, ent vastane pani oma paremuse siiski maksma. Sarnaselt avamängule jagus kahes esimeses vaatuses tasavägist mängu vaid geimide esimesse poolde, kolmandas läks Tartu oma teed geimi lõpus. Mängu lõpus sai vigastada Pärnu sidemängija Jo Mauricio, kelle jaoks on hooaeg lõppenud, diagnoositud vigastus on 3.kämblaluu spiraalmurd.
#000034
Seeria järgmine mäng toimub esmaspäeval, 4. aprillil kell 19.00 Tartus, neljas mäng taas Pärnus, kolmapäeval, 6.aprillil.
#000035
Blokis oli 7-5 parem Pärnu, servil oli 6-2 üle Tartu. Vastuvõtt oli Tartul 51%, Pärnul 43%, rünnakuid lahendasid paremini samuti Tartu mängijad, vastavalt 56% ja 42%.
#000037
Bigbanki sidemängija Kert Toobal tunnistas, et tänases mängus oli halbu momente, ent kannatlikkus ja kõrgem mänguklass tõid lõpuks siiski edu.
#000038
Pärnu peatreener Avo Keel ütles, et finaalseeria teine mäng oli esimesest lubavam ja tema läheb ka kolmandale kohtumisele vastu lootusrikkalt.
#000039
Mängu algus oli kodumeeskonna jaoks paljulubav ja 0:4 kaotusseisus kasutas Tartu peatreener Alar Rikberg mõtlemisaega. Esimeseks tehniliseks vaheajaks oli Pärnu edu vaid 8:7 ja edasi kulges kohtumine tasavägiselt kuni Bigbank vastase rünnakueksimuse järel 15:12 juhtima läks. Tartu suutis edu hoida ja läks otsustavatele hetkedele vastu 21:17 eduseisus, mil Avo Keel veel mõtlemisajaga geimi kulgu muuta püüdis. Seda aga ei juhtunud ning Tartu asus 25:20 geimivõiduga mängu juhtima.
#000042
Teise geimi algus kulges punkt-punktis, kuni Hurda serviäss Tartu 13:10 ette viis. Teiseks tehniliseks vaheajaks oli Bigbank juhtimas 16:12 ning Toobali serviäss käristas vahe juba 18:12-le. Viiginumbreid tabloole enam ei tekkinud ja geim kuulus Tartule tulemusega 25:15.
#000043
Kolmandas vaatuses võitlesid Pärnu mängijad kätte 4:1 edu ja Alar Rikberg kasutas kohe mõtlemisaega. Kevin Soo vahetas geimi alguses välja Mart Naabri. Mazenko rünnaku ja serviässa järel juhtis kodumeeskond 7:3, kuid vahe sulas 11:11 viigiseisuks. Uuesti pääses Pärnu ette, ent Juhkami vedamisel suutis Tartu uuesti viigistada ja omakorda 14:13 ette minna. 18:18 viigiseisul kutsus Tartu peatreener mehed veel platsi äärde nõu pidama. Soo ja Hurt viisid Bigbanki 20:18 ette, viimase pallivahetuse lõpus sai vigastada Pärnu sidemängija Jo Maurucio ja teda tuli asendama Richard Voogel. Tartu teenis esimese matšpalli seisul 24:21 ja võitis geimi tulemusega 25:22 ning mängu seega 3:0.
#000044
Nelja võiduni peetava seeria järgmine mäng peetakse kolmapäeval kell 19.00 Pärnus.
#000047
Vastuvõtt oli Tartul 64% Pärnul 58%, rünnak Tartule 51% vs 38%, blokis oli Tartu parem 10 vs 3 ning servil 5 vs 1.
#000049
Pärnu mängija Silver Maar tõdes, et meeskond tegutses emotsioonitult, kuigi edukast poolfinaalseeriast lahkuti väga heade tunnetega. “See ongi imelik, et emotsioon oli ju TalTechi mängudes, nüüd äkitselt on see ära kadunud. Ma ei tea, mis meestega on juhtunud. See oli kindlasti üks põhipunkt täna, kus me oleks pidanud juurde panema,” sõnas Maar.
#000050
Bigbanki peatreener Alar Rikberg rääkis, et suuri etteheiteid tal oma meestele täna pole ja usub, et Pärnul on siiski veel üht-teist varuks. “Teatud hetkedel teatud mängijad – ja ma arvan, et nad saavad ise aru, kes – ei teinud võib-olla oma parimat mängu või mingitel hetkedel kõige paremaid otsuseid, aga õnneks oli seda sisu ja tihedust kogu meeskonnas nii palju, et nendel hetkedel teised mehed tulid ja aitasid välja. Ja üldiselt oli kogu mäng ilusasti kontrolli all,” kommenteeris peatreener.
#000051
Ta loodab, et seerias tulebki neli ühepoolset mängu. “Mina loodan küll nii. Meie igapäevase tegevuse eesmärk on, et me mängime head ja kvaliteetset võrkpalli ja täna see meil õnnestus. Aga teades Avo Keelt, siis käike, mida välja käia, on tal omajagu. Mina sain täna väga rahulikult laveerida ja ei pidanud siin nuputama hakkama. Aga seerias tuleb hetki, kus ka meil võib tulla nõrkusi ja kindlasti on Pärnu võimeline seda ära kasutama,” lisas Rikberg.
#000052
Naabri võrgu pealt maha löödud pall andis mängu avageimis Tartule 7:3 edu, Juhkami kasvatas vahe 8:3-le. Pärnul sekkus 12:6 seisul Zhukovi asemel Ivory Õuekallas. Kätte võideldud edu suutis kodumeeskond kindlalt hoida ja nii võitis Bigbank avavaatuse tulemusega 25:17. Tartu vastuvõtt ja rünnak avageimis koguni 75% ja 63%, Pärnu samad näitajad 59% ja 43%.
#000055
Teise geimi alguses tulid algkoosseisud platsile tagasi. Seegi geim pöördus alguses pigem Tartu poole, kui blokiga võeti kinni Zhukov (6:3) ja Avo Keel võttis mõtlemisaja. Edu püsis, kuni Pärnu blokipunkt vahe minimaalseks tegi – 10:9, Tartu vahetas Kert Toobali asemele platsile Ronald Järve. Viigini jõudis Pärnu seisul 11:11 Tartu autirünnaku järel, ent Tartu käristas õige pea vahe Juhkami serviässast neljapunktiliseks 17:13. Toobal tuli tagasi geimi keskel, Pärnu vahetas sidemängijat geimi lõpuosas, kui Richard Voogel asendas Jo Mauruciot. Hurda rünnak tõi tabloole seisu 21:16 ning teise vaatuse võitis Bigbank samuti üsna veenvalt – 25:17.
#000056
Kolmas vaatus kulges eelmistega sama rada – Kordase pommlöök andis Tartule 8:5 edu ja kuigi Pärnu tuli veel punkti kaugusele, siis geimi keskel kasvatas tiitlikaitsja eduseisu 14:9-le ja tagasi enam ei vaadanud. Geim Tartule 25:19 ja kogu mäng 3:0.
#000057
Kolmapäeval sai selgeks Eesti meistrivõistluste teine finalist, kui Pärnu Võrkpalliklubi alistas poolfinaalseeria viiendas kohtumises TalTechi 3:1 (25:17, 25:20, 21:25, 25:20).
#000060
Pärnu vastuvõtt oli 62%, rünnak 46%, blokiga saadi 8 ja serviga 4 punkti (eksiti 16 pallingul). TalTechi vastuvõtt oli 41%, rünnak 42%, blokiga saadi 7 ja serviga 6 punkti (17 viga).
#000063
Otsustavatel hetkedel Pärnu meeskonna rünnakuid juhtinud sidemängija Richard Voogel kinnitas, et enesekindlus oli kõrge ka ärevatel hetkedel ja ka finaalis Tartu vastu võib neilt oodata head esitust.
#000064
Pärnu peatreener Avo Keel lisas, et tuju on hea ja ka finaali minnakse täiega mängima. Kui Keel oli mängu eel öelnud, et tahaks rohkem näha tempomeeste rünnakuid, siis nii ka läks. “Täna sided ja tempod leidsid teineteist ilusti, ei olnud viga. Švans vist 17 korda ründas ja Mazenko 13 ja numbrid (õnnestumise protsent) olid ka ilusad, ei saa nuriseda,” kommenteeris ta.
#000065
Viimase geimi keskel tegi Keel sidemängijate vahetuse ja tõi brasiillase Jo Mauricio da Silva Neto asemel platsile Richard Voogeli, kes meeskonna võiduka lõpuni juhtis. Sama juhtus ka eelmises kohtumises. “Jo kuskilt maalt hakkab ära väsima ja hakkab natuke kõikuma tema mäng. Tõste kvaliteet langeb ja ründajatel on raske, sama oli eelmises mängus. Viib küll vahepeal ründaja ühese bloki peale, aga tõste täpsus hakkab kannatama kuskilt maalt. Ja Richard pidas vastu ilusti, paar korda keesin ise üle tema mingite otsuste peale, aga hiljem sain aru, et tal ei olnudki võimalust muid lahendusi leida. Tip-top esitus temalt mõlemas mängus,” sõnas juhendaja ja kinnitas, et kogu meeskonna tujul pole viga.
#000066
“Ei näe põhjust kurvastada. Püüame nüüd taastuda sellest seeriast ja hakkame Tartut jälle meelde tuletama. Nendega mängisime viimati kaua aega tagasi. Väga narr oleks öelda, et me ei näe endal ühtegi varianti seal seerias, läheme seda finaali mängima nii hästi kui me oskame. Minu ülesanne ja ka mängijate ülesanne individuaalselt on viia end sellisesse seisu, et oleks palju võitlust. Samas ei tohiks see võitluslik seis meis pingeid tekitada.”
#000067
TalTechi meeskonna sidemängija Martti Keel ei osanud meeskonna kolmele järjestikusele kaotusele ühest põhjust anda. “Pärnu mingeid asju korrigeeris ja mingid asjad hakkasid neil paremini õnnestuma selles seerias. Meie seevastu mingites kohtades andsime liiga palju järgi. Kuidagi ei ole tundnud, et meie mäng selles seerias väga voolav oleks olnud. Isegi need kohtumised, mille me võitsime, pole me võistkonnaga siin kõige paremat võrkpalli näidanud ja asjad ei ole hästi jooksma hakanud,” sõnas Keel.
#000068
Mängu algus oli tasavägine, Tamme autirünnaku järel pääsesid külalised ette 13:10 ja Janis Sirelpuu kasutas mõtlemisaega. Seejärel võeti Šmidl blokiga kinni ning Zhukovi rünnak käristas vahe 15:10-le, uuesti time-out TalTechile. 18:12 seisul vahetas Aleksander Eerma Keele välja, avavaatus läks Pärnule tulemusega 25:17.
#000071
Teise geimi alguses pääsesid Avo Keele hoolealused blokipunkti järel ette 8:5. TalTechi rünnakuid juhtis edasi Eerma, ülejäänud mängijad olid samad nagu algkoosseisus. TalTech jõudis 8:8 viigiseisuni, ent uuesti pääses Pärnu ette 11:8, vahepeal tuli Tamme asemel mängu Rasmus Meius. TalTech suutis uuesti vahe tagasi mängida, geimi lõpus olid aga taas kindlamad Pärnu mehed, võites sellegi vaatuse 25:20.
#000072
Kolmandas vaatuses võitles TalTech selg vastu seina olukorras nii nagu suutis ja läks 7:1 ette, sundides Avo Keelt mõtlemisaega kasutama. Pärnu jõudis kahe punkti kaugusele (10:8), kuid õige pea oli Tallinna klubi edu 13:9. Mazenko lükkas võrgu kohale põrganud palli TalTechi poolele, kahandades vahe minimaalseks – 14:13. Punkti kaugusele jõudis Pärnu veel mitmel korral, ent viigini mitte ja geim kuulus TalTechile tulemusega 25:21.
#000073
Neljas geim algas edukamalt suvepealinna meeskonnale, kes läks Saare eksimusest ette 6:2. Šmidli eksimus lõpetas mängu ühe pikema pallivahetuse Pärnu kasuks – 10:5. Pärnu 12:5 eduseisul tuli TalTechil mängu päästma Martti Keel ning Pärnu tegi sidemängijate vahetuse 14:10 eduseisul, mil sekkus Richard Voogel. Geimi lõpp oli ülimalt närviline, Cavalcante punase kaardi järel oli seis 17:15 Pärnule, ent ka järgmine punkt läks kodumeeskonnale. Seejärel eksis aga Šmidl servil ja Pärnu oli taas kahega peal – 18:16. TalTech jõudis veel punkti kaugusele, ent Švansi serviäss ja Mazenko rünnak käristasid vahe 22:18-le ja Pärnu võitis geimi 25:20. Mäng seega Pärnule 3:1 ja seeria võideti 3:2.
#000074
30.03 kell 19 Pärnu spordihall
#000076
06.04 kell 19 Pärnu spordihall
#000077
13.04 kell 19 Pärnu spordihall (vajadusel)
#000078
Otsustav viies mäng peetakse kolmapäeval, 23. märtsil kell 19.00 TalTechi kodusaalis.
#000081
Neljas poolfinaalmäng pakkus võrkpallisõpradele põnevust algusest lõpuni, kus mõlemad meeskonnad tegutsesid kohati suurepäraselt. Pärnu meeskond oli enne vastasseisu taas selg vastu seina olukorras, sest kaotuse korral pääsenuks pealinna klubi finaali.
#000082
Mäng kulges kui Ameerika mägedel ja päädis viienda vaatusega, kus TalTech Kevin Saare vedamisel 5:1 edu haaras. Pärnakate rünnakuid juhtis selles vaatuses Richard Voogel ja Pärnu võitles end viigini ning pääses omakorda ette 10:8. Geimi lõpuni mindi punkt-punktis ning lõpuks suutis kindlamini tegutseda kodumeeskond, võites geimi 15:13 ja kohutmise 3:2.
#000083
Avo Keele juhendatav Pärnu teenis täna blokiga koguni 21 punkti, 6 korral said vastaste rünnakutele käed ette brasiillased Gabriel Cavalcante ja Jo Mauricio da Silva Neto. Ka rünnakul tegutses Pärnu taas väga meeskondlikult, Cavalcante kerkis võitjate resultatiivseimaks 20 punktiga (+15), Markus Uuskari panustas 13 (+6) ja Toms Švans ning Bohdan Mazenko kumbki 10 silma (+7 ja +7).
#000084
Avageimis temporündaja Mihkel Tanila vigastuse tõttu kaotanud TalTechi edukaim oli 28 punkti (+3) toonud Matej Šmidl, kes täna rünnakul tihti vastase blokiga hätta jäi. Kevin Saar lisas 19 punkti (+8) ja Rauno Tamme 12 punkti (+1).
#000085
Vastuvõtul olid Pärnu näitajad 45%, rünnakuid lahendati 38-protsendiliselt, servilt saadi 4 punkti ja eksiti 13 pallingul. TalTechi vastuvõtt oli 39%, rünnak samuti 38%, blokist saadi 5 ja servilt 7 punkti (22 viga).
#000086
Taltechi üle võõrsil 3:0 võit, seeria jätkub juba laupäeval Pärnus
#000087
Eesti meistrivõistluste teine poolfinaalseeria saab jätku laupäeval, sest Pärnu Võrkpalliklubi oli eile TalTechist parem tulemusega 3:0 (27:25, 25:15, 25:22).
#000088
TalTech juhib kolme võiduni peetavat seeriat mängudega 2:1, neljas mäng toimub juba sel laupäeval kell 17.00 Pärnus. Esimene finalist selgus üleeile, kui Tartu Bigbank võitis seeria Tallinna Selveri vastu.
#000089
Avo Keele juhendatav Pärnu tegutses suurepäraselt pea igas elemendis, TalTechi rünnakud toetusid vaid Matej Šmidlile. Avageimi ülimalt tasavägine lõpp kuulus Pärnule ja sealt saadud emotsioon kandus edasi ka järgmisse vaatusse, mis võideti ülikindlalt 25:15.
#000090
Kolmandas geimis pääses suvepealinna meeskond samuti Markus Uuskari rünnakust juhtima 8:4 ja geimi keskel juhiti 16:13. Šmidli rünnakute ja Borys Zhukovi vea järel jõudis Tallinna klubi punkti kaugusele – 19:20. Pärnu kasvatas veidi edu, ent Šmidli äss tõi TalTechi veelkord punkti kaugusele 22:23. Viigini siiski ei jõutud ja geim Pärnule 25:23 ning kogu kohtumine seega 3:0.
#000091
TalTechi sidemängija Martti Keel tõdes mängujärgses teleintervjuus, et meeskonna esitus jättis kõvasti soovida. “Selgelt jäime rünnakuga hätta, kui 150 korda vastase blokki lööme, siis ei saagi võita seda mängu. Ja Pärnul on hea mängida ka, kui nii palju blokke saad,” kommenteeris Keel. “Eks Pärnus tuleb raske mäng, loodame, et suudame seal ikka ära võtta selle. Peame korralikult esinema kui tahame neid võita.”
#000092
Vastuvõtt oli Pärnul 57%, rünnak 46%, blokist teeniti 14 punkti (4 blokki sai kirja Jo Maurucio da Silva Neto) ning servil löödi 4 ässa ja eksiti 13 pallingul.
#000094
TalTechi vastuvõtt oli 53%, rünnakuid lahendati 35-protsendiliselt, blokiga saadi 6 ja serviga 5 punkti (18 viga)
#000095
Poolfinaali teises mängus Pärnu VK-le 1:3 kaotus, seeria üldseis 0:2
#000096
Pärnu resultatiivseim oli Borys Zhukov 15 punktiga (+6), 14 punkti (+4) tõi Markus Uuskari ning 11 (+2) Gabriel Cavalcante, kes oli avamängus hüppeliigest vigastanud ning kelle mängimine oli küsimärgi all.TalTechi meeskonna rünnakuid vedas tavapäraselt tšehh Matej Šmidl, kes tõi täna 25 punkti (+13), 11 silma (+6) lisas Rauno Tamme ja 8 (-7) Kevin Saar.
#000098
TalTech oli blokis üle 7 – 5, servil lõid pärnakad 9 ja TalTech 7 ässa. Vastuvõtt oli parem Pärnul, vastavalt 50% – 33%, rünnakuid lahendasid paremini TalTechi mängijad 44% vs 41%.
#000099
Kolme võiduni mängitavas poolfinaalseerias on pärnakad jäänud kaotusseisu 0:2, kolmas kohtumine toimub neljapäeval, 17. märtsil kell 19.00 Tallinnas.
#000100
Eile tehti TalTechi spordihoones algust Credit24 Eesti meistriliiga poolfinaalidega, kui avamäng peeti TalTechi ja Pärnu Võrkpalliklubi vahel. Kolme võiduni peetavat seeriat asus pärast üles-alla kulgenud põnevusmatši 3:2 (21:25, 25:18, 25:20, 18:25, 15:13) võiduga juhtima TalTech.
#000102
Seeria teine mäng peetakse laupäeval kell 17.00 Pärnus.
#000103
Vastuvõtt oli parem Pärnul – 49% vs 39%, rünnakuid lahendasid edukamalt TalTechi mängijad – 50% vs 46%. Blokiga teenisid Pärnu mehed 16 ja TalTechi mängijad 9 punkti, servijoone taga oli TalTech üle 9 vs 6.
#000105
Pärnu mängumees Silver Maar sõnas, et oli tüüpiline play-off mäng, kus mõlemad saavad kõvasti juurde panna. “Alguses saime ilusti minema, aga TalTech eksis ise ka palju. Edasised geimid olid nii ja naa, kord üks parem, siis teine. Viiendas olime juba üsna suurelt ees, ent ei suutnud kahjuks piisavalt otsustavalt tegutseda ja tuli mõõn sissse ning läks käest ära,” kommenteeris Maar. “Juurde on panna igas asjas, üleüldist mängu peame parandama.”
#000106
Avo Keele hoolealused said algul paremini oma mängu käima, minnes vastase serviveast ette 11:7 ja üsna kindlalt hoiti avavaatus enda kontrolli all. Mazenko blokk ja Zhukovi rünnak andsid Pärnule juba 18:12 eduseisu. TalTech vahetas Martti Keele asemel mängu Aleksander Eerma. Geimi lõpus tuli Pärnu peatreeneril siiski mõtlemisaega kasutada, kui TalTech kolme punkti kaugusele (23:20) jõudis. Geim siiski Pärnule 25:21. Pärnul oli suur üleolek blokis – 7-1.
#000109
Teine geim algas mõlemalt poolt taas algkoosseisudega, vaid TalTechil jätkas sidemängijana Eerma. See vaatus sujus paremini kodumeeskonna jaoks, Tamme serviässast mindi 9:5 ette ja geimi keskel kasvatati edu Šmidli rünnaku järel juba 18:9-le ning see vaatus läks TalTechile tulemusega 25:18.
#000110
Kolmas geim kulges tasavägiselt, kuni Šmidli serviäss TalTechi 15:12 juhtima viis. Viigini suvepealinna meeskond enam ei jõudnud ja selle vaatuse võitis Janis Sirelpuu juhendatav TalTech 25:20 ja nii oli pealinna klubi võidust geimivõidu kaugusel.
#000111
Otsustavas vaatuses jätkati samades koosseisudes nagu neljandas. Viiendat geimi läks Pärnu meeskond 4:1 juhtima ja Sirelpuu kasutas mõtlemisaega. Sellele järgnes Šmidli eksimus ja õige pea olid külalised juhtimas 8:5. TalTech jõudis korduvalt punkti kaugusele, viiginumbrid tulid tabloole seisul 10:10. Geimi lõpuni mindi tasavägiselt ja esimesena sai matšpalli TalTech seisul 14:12, viimasel rünnakul vigastas aga Pärnu nurgamees Cavalcante jalga ning pidi platsilt lahkuma. Järgmise punkti sai Pärnu ja Keel võttis veel aja maha. Mängu lõpetas Šmidli pommlöök, andes kodumeeskonnale 15:13 geimivõidu. Mäng seega 3:2 TalTechile.
#000113
Jurmalas State gymnasium sport hall
#000114